Politiet blev kort over middag tilkaldt, da en taxachauffør blev stoppet af en mand i Smidie i Østhimmerland. Han var blevet stukket i brystet. Manden blev straks kørt til Sygehus Syd i Aalborg, hvor man formoder, at hans ene lunge er punkteret, fortæller vagthavende hos Nordjyllands Politi i Aalborg. Politiet ved endnu ikke, hvad der er sket, da det ikke har været muligt at kommunikere med manden som man formoder er polak. Politiet er i øjeblikket på Sygehus Syd i Aalborg, hvor de sammen men en tolk er ved at afhøre manden. Til TV2/Nord oplyser vagthavende, at man ikke ikke længere betragter sagen som en forbrydelse. Den østeuropæiske mand optræder stærkt forvirret og har delvist erkendt at have stukket sig selv.

Referat:
En mand blev i eftermiddags fundet blødende fra brystet i en grøft af en taxachauffør.